CELEX: 31986R0413
Language: el
Date: 1986-02-17 00:00:00
Title: Κανονισμός (ΕΟΚ) αριθ. 413/86 του Συμβουλίου της 17ης Φεβρουαρίου 1986 για την τροποποίηση των κανονισμών (ΕΟΚ) αριθ. 1508/76 και (ΕΟΚ) αριθ. 1521/76 περί των εισαγωγών ελαιολάδου καταγωγής Τυνησίας και Μαρόκου (1985/86)

Avis juridique important

|

31986R0413

Κανονισμός (ΕΟΚ) αριθ. 413/86 του Συμβουλίου της 17ης Φεβρουαρίου 1986 για την τροποποίηση των κανονισμών (ΕΟΚ) αριθ. 1508/76 και (ΕΟΚ) αριθ. 1521/76 περί των εισαγωγών ελαιολάδου καταγωγής Τυνησίας και Μαρόκου (1985/86)  

Επίσημη Εφημερίδα αριθ. L 048 της 26/02/1986 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 413/86 ΤΟΥ ΣΥΜΒΟΥΛΙΟΥ  της 17ης Φεβρουαρίου 1986  για την τροποποίηση των κανονισμών (ΕΟΚ) αριθ. 1508/76 και (ΕΟΚ) αριθ. 1521/76 περί των εισαγωγών ελαιολάδου καταγωγής Τυνησίας και Μαρόκου (1985/86)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 43 και 113,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  Εκτιμώντας:  ότι τα άρθρα 16 και 17 και το παράρτημα Β συμφωνιών συνεργασίας μεταξύ της Ευρωπαϊκής Οικονομικής Κοινότητας και, αντίστοιχα, της Τυνησίας (2) και του Μαρόκου (3) προβλέπουν, κατά την εισαγωγή στην Κοινότητα ελαιολάδου, της διάκρισης 15.07 Α 1 του κοινού δασμολογίου, υπό τον όρο ότι οι προαναφερθείσες χώρες εισπράττουν φορολογική επιβάρυνση κατά την εξαγωγή, κατ' αποκοπή μείωση 0,60 ECU ανά 100 χιλιόγραμμα της εισφοράς που εφαρμόζεται στο έλαιο αυτό, καθώς και μείωση της ίδιας αυτής εισφοράς που αντιστοιχεί στο ποσό του ειδικού φόρου, μέχρι 12,09 ECU ανά 100 χιλιόγραμμα, βάσει του πρόσθετου ποσού που προβλέπεται στο προαναφερθέν παράρτημα Β·  ότι οι κανονισμοί (ΕΟΚ) αριθ. 1508/76 (4), και (ΕΟΚ) αριθ. 1521/76 (5), όπως τροποποιήθηκαν τελευταία από τον κανονισμό (ΕΟΚ) αριθ. 436/85 (6), έθεσαν σε εφαρμογή τις προαναφερθείσες συμφωνίες·  ότι τα συμβαλλόμενα μέρη συμφώνησαν, με ανταλλαγές επιστολών, να καθορίσουν το πρόσθετο ποσό σε 12,09 ECU ανά 100 χιλιόγραμμα για την περίοδο από 1ης Νοεμβρίου 1985 μέχρι 28 Φεβρουαρίου 1986 ·  ότι πρέπει να τροποποιηθούν ανάλογα οι κανονισμοί (ΕΟΚ) αριθ. 1508/76 και (ΕΟΚ) αριθ. 1521/76,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 1 παράγραφος 1 στοιχείο β) των κανονισμών (ΕΟΚ) αριθ. 1508/76 και (ΕΟΚ) αριθ. 1521/76 αντικαθίσταται από το ακόλουθο κείμενο:  «β) ποσού ίσου μ' εκείνο του ειδικού φόρου κατά την εξαγωγή που εισπράττεται από την Τυνησία και το Μαρόκο για το έλαιο αυτό, εντός του ορίου των 12,09 ECU ανά 100 χιλιόγραμμα, του ποσού αυτού προσαυξανόμενου από 1ης Νοεμβρίου 1985 μέχρι 28 Φεβρουαρίου 1986 κατά 12,09 ECU ανά 100 χιλιόγραμμα».  Άρθρο 2  Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 17 Φεβρουαρίου 1986.  Για το Συμβούλιο  Ο Πρόεδρος  H. van den BROEK  (1) ΕΕ αριθ. C 72 της 18. 3. 1985, σ. 122.  (2) ΕΕ αριθ. L 265 της 27. 9. 1978, σ. 2.  (3) ΕΕ αριθ. L 264 της 27. 9. 1978, σ. 2.  (4) ΕΕ αριθ. L 169 της 28. 6. 1976, σ. 9.  (5) ΕΕ αριθ. L 169 της 28. 6. 1976, σ. 43.  (6) ΕΕ αριθ. L 52 της 22. 2. 1985, σ. 2.